b'\n_START_ARTICLE_\nRa\xc4\x8dunalni\xc5\xa1ka geometrija\n_START_PARAGRAPH_\nRa\xc4\x8dunalni\xc5\xa1ka geometrija v ra\xc4\x8dunalni\xc5\xa1tvu se ukvarja z raziskovanjem algoritmov, ki re\xc5\xa1ujejo geometrijske probleme in delujejo nad geometrijskimi podatki._NEWLINE_Glavni razlog za razvijanje ra\xc4\x8dunalni\xc5\xa1ke geometrije, je bil napredek v ra\xc4\x8dunalni\xc5\xa1ki grafiki in ra\xc4\x8dunalni\xc5\xa1ko podprtem na\xc4\x8drtovanju. Druge pomembne vede, ki uporabljajo re\xc5\xa1itve ra\xc4\x8dunalni\xc5\xa1ke geometrije, so robotika(na\xc4\x8drtovanje gibanja, izogibanje ovir, problemi vidnega polja), geografski informacijski sistemi (geodetske lokacije, kataster in na\xc4\x8drtovanje poti), na\xc4\x8drtovanje integriranih vezij, ra\xc4\x8dunalni\xc5\xa1ko podprto in\xc5\xbeenirstvo (programiranje strojev NC in druge._NEWLINE_Osnovna raziskava ra\xc4\x8dunalni\xc5\xa1ke geometrije je razvoj u\xc4\x8dinkovitih algoritmov in podatkovnih struktur za re\xc5\xa1evanje problemov izjav in izrekov nad geometrijskimi objekti, kot so to\xc4\x8dke, daljice, mnogokotniki, poliedri in drugi._NEWLINE_Za sodobne geografske sisteme, ra\xc4\x8dunalni\xc5\xa1ko grafiko in integrirana vezja lahko problemi vsebujejo nekaj sto milijonov to\xc4\x8dk. Tukaj je razlika v \xc4\x8dasu, \xc4\x8dasovne zahtevnosti O(N\xc2\xb2) in O(N\xc2\xa0log\xc2\xa0N) v sekundah in dnevih ra\xc4\x8dunanja. Zato je v ra\xc4\x8dunalni\xc5\xa1ki geometriji velik poudarek na \xc4\x8dasovni zahtevnosti algoritmov.'